THANA ขาดทุนไม่เลิก เผยค่าใช้จ่ายในการขายเพิ่มขึ้น
THANA เซ็ง งบฯ Q1/58 ขาดทุนเพิ่มขึ้น มาที่ 14.64 ลบ. หลังค่าใช้จ่ายในการขายพุ่ง
12 พ.ค. 2558

บริษัท ธนาสิริ กรุ๊ป จำกัด (มหาชน) หรือ THANA รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีผลขาดทุนสุทธิ 14.64 ล้านบาท หรือขาดทุนสุทธิ 0.0575 บาทต่อหุ้น ขาดทุนเพิ่มขึ้น 95% จากช่วงเดียวกันของปีก่อนที่มีผลขาดทุนสุทธิ 7.51 ล้านบาท หรือขาดทุนสุทธิ 0.0299 บาทต่อหุ้น
ทั้งนี้ผลการดำเนินงานดังกล่าวที่ขาดทุนเพิ่มขึ้น บริษัทมีค่าใช้จ่ายในการบริหารและค่าตอบแทนผู้บริหารเพิ่มขึ้น อีกทั้งมีค่าใช้จ่ายในการขายเพิ่มขึ้นเพื่อการกระตุ้นยอดขายและรองรับการเปิดขายโครงการใหม่